b'\n_START_ARTICLE_\nKatja Sturm-Schnabl\n_START_SECTION_\n\xc5\xbdivljenje in delo\n_START_PARAGRAPH_\nKatja Sturm-Schnabl je bila rojena v slovenski dru\xc5\xbeini na avstrijskem Koro\xc5\xa1kem. Obiskovala je ljudsko \xc5\xa1olo in humanisti\xc4\x8dno gimnazijo v Celovcu. \xc5\xa0tudirala je slavistiko, ju\xc5\xbenoslovanske literature, jezikoslovje in umetnostno zgodovino. leta 1973 je doktorirala iz slovanskih in bizantinskih \xc5\xa1tudij (disertacija o slovenskem nare\xc4\x8dju/govoru Celov\xc5\xa1kega polja) ter bila med letoma 1973 in 1984 znanstvena sodelavka Komisije za bizantinistiko Avstrijske akademije znanosti (\xc3\x96AW), kjer je sodelovala pri prozopografskem leksikonu dobe Paleologov ("Prosopographischen Lexikons der Palaiologenzeit")._NEWLINE_Od 1984 predava slovensko in ju\xc5\xbenoslovansko literaturo ter kulturne \xc5\xa1tudije na In\xc5\xa1titutu za slavistiko Univerze na Dunaju. Njena glavna raziskovalna podro\xc4\x8dja so: slovenska in ju\xc5\xbenoslovanska literatura in kulturna zgodovina, vplivi na druge literature in kulture ter slovenski jezik in literatura na Koro\xc5\xa1kem. Je redna udele\xc5\xbeenka in organizatorka mednarodnih strokovnih sre\xc4\x8danj po razli\xc4\x8dnih evropskih dr\xc5\xbeavah, prevaja strokovne \xc4\x8dlanke, knjige in eseje iz sloven\xc5\xa1\xc4\x8dine, srb\xc5\xa1\xc4\x8dine, hrva\xc5\xa1\xc4\x8dine, nem\xc5\xa1\xc4\x8dine, ru\xc5\xa1\xc4\x8dine in franco\xc5\xa1\xc4\x8dine v sloven\xc5\xa1\xc4\x8dino in nem\xc5\xa1\xc4\x8dino._NEWLINE_Dne 30. septembra 2015 je prejela Zlato odlikovanje Republike Avstrije iz rok ministra v uradu predsednika vlade Josefa Ostermayerja za svoja prizadevanja kot pri\xc4\x8da \xc4\x8dasa._NEWLINE_Dne 8.5.2016 ji je bil posve\xc4\x8den osrednji \xc4\x8dlanek "Koro\xc5\xa1ica dneva" pod naslovom "Katja Sturm-Schnabl: Lebenswerk in drei B\xc3\xa4nden" v pomembnem nem\xc5\xa1kem koro\xc5\xa1kem glasniku Kleine Zeitung.'